Diari Oficial de la Generalitat Valenciana


Sumari del DOGV 7988, del 27-02-2017 (2017/1559)

ORDRE 6/2017, de 23 de febrer, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2017/02/23/6/dof/vci/html**

### Dades del document

Número de DOGV
:   7988

Data del DOGV
:   27-02-2017

Secció del DOGV
:   I. DISPOSICIONS GENERALS

Número del document
:   2017/1559


Data del document
:   23-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

ORDRE 6/2017, de 23 de febrer, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana. [2017/1559]  
ÌNDEX  
  
Preàmbul  
Article 1. Objecte i finalitat  
Article 2. Beneficiaris i requisits  
Article 3. Requisits d'aplicació als immobles i actuació  
Article 4. Sol·licituds i documentació  
Article 5. Quanties  
Article 6. Criteris per a la determinació del finançament  
Article 7. Obligacions dels beneficiaris  
Article 8. Tramitació del procediment  
Article 9. Composició de la comissió de valoració  
Article 10. Resolució de la convocatòria  
Article 11. Criteris d'atorgament de la subvenció, selecció i valoració  
Article 12. Justificació de la subvenció  
Article 13. Règim de pagament de la subvenció  
Article 14. Compatibilitat amb altres subvencions i ingressos  
Article 15. Modificació i reintegrament  
Article 16. Inspecció tècnica i control  
Article 17. Publicacions i difusió  
Article 18. Pla de control  
Article 19. Comunicació a la Comissió Europea  
Disposició addicional  
Disposicions finals  
  
PREÀMBUL  
  
La Constitució Espanyola en l'article 46 estableix que els poders públics garantiran la conservació i promouran l'enriquiment del patrimoni històric, cultural i artístic dels pobles d'Espanya i dels béns que l'integren, i que han de facilitar la participació de tots els ciutadans en la vida cultural, segons l'article 9.2.  
  
L'Estatut d'Autonomia de la Comunitat Valenciana estableix en l'article 49.1.4 i 49.11.5 la competència exclusiva de la Generalitat en matèria de cultura.  
Les subvencions de la present convocatòria no requereixen ser notificades a la Comissió Europea, atés que estan acollides al règim de minimis establit en el Reglament (CE) núm. 1407/2013, de la Comissió, de 18 de desembre de 2013 (DOUE L 352/1, de 24 de desembre), relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, i pel seu import no suposen un falsejament de la competència que afecte els intercanvis comercials entre els estats membres de la Unió Europea.  
  
D'acord amb el que estableixen la Llei 38/2003, de 17 de novembre, general de subvencions, i l'article 91 de la Llei 4/1998, d'11 de juny, de la Generalitat, del patrimoni cultural valencià, donat l'interés públic de totes les activitats de conservació i promoció, així com la finalitat d'impulsar la conservació, promoció i difusió del patrimoni cultural valencià, es convoquen subvencions destinades a la protecció, conservació i recuperació del patrimoni cultural de la Comunitat Valenciana: arqueològic, arquitectònic, historicoartístic, etnològic i paleontològic, de naturalesa immoble.  
Com a conseqüència d'això i a fi de dotar de la necessària concurrència i transparència el procediment d'aquestes subvencions, es publiquen aquestes bases reguladores d'acord amb la Llei 38/2003, de 17 de novembre, general de subvencions, i la Llei 1/2015, de la Generalitat, d'hisenda pública, del sector públic instrumental i de subvencions.  
Les subvencions a què es refereixen les presents bases reguladores s'emmarquen en el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per Resolució de 30 d'agost de 2016, del seu titular, i publicat en el Diari Oficial de la Generalitat Valenciana de 5 de setembre de 2016.  
Aquesta ordre ha sigut objecte d'informe per l'Advocacia de la Generalitat i la Intervenció Delegada i sotmesa al tràmit d'informació pública.  
Per tot això, en virtut de la competència atribuïda per l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i l'article 1 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i oït el Consell Jurídic Consultiu,  
  
  
ORDENE  
  
Article 1. Objecte i finalitat  
La present ordre estableix les bases reguladores que regiran el procediment de gestió i concessió de les subvencions per a cofinançar treballs de conservació, protecció i recuperació del patrimoni cultural de la Comunitat Valenciana: arqueològic, arquitectònic, historicoartístic, etnològic i paleontològic, de naturalesa immoble, dins de l'àmbit d'actuació de la conselleria competent en matèria de cultura.  
  
  
Article 2. Beneficiaris i requisits  
1. Podran obtindre la condició de beneficiari d'aquestes subvencions els ajuntaments i les fundacions, associacions o entitats sense ànim de lucre que entre els seus fins fundacionals es trobe la recuperació, la conservació o la protecció del patrimoni cultural en l'àmbit de la Comunitat Valenciana.  
2. No podran obtindre la condició de beneficiari de les subvencions regulades en aquestes bases les entitats en les quals concórrega alguna de les circumstàncies previstes en l'article 13.2 de la Llei 38/2003, de 17 de novembre, general de subvencions.  
3. Els beneficiaris hauran d'estar legalment constituïts, gaudir de capacitat jurídica, poder obrar en el territori de la Comunitat Valenciana, tindre com a fins la conservació i protecció dels béns immobles del patrimoni cultural de la Comunitat Valenciana, estar al corrent de les obligacions registrals, disposició addicional setena de la Llei 8/1998, de 9 de desembre, de fundacions de la Comunitat Valenciana.  
  
S'acreditarà l'existència de la fundació, associació o entitat sense ànim de lucre per mitjà d'un certificat actualitzat, expedit pel registre administratiu que corresponga segons el tipus d'entitat, que acredite la inscripció de l'entitat en el mencionat registre, i si és el cas, la fotocòpia compulsada dels estatuts de l'entitat, pels quals es regeix la seua activitat, on ha de constar explícitament la inexistència d'ànim de lucre, així com que entre els seus fins es trobe la recuperació, la conservació o la protecció dels béns immobles de patrimoni cultural de la Comunitat Valenciana.  
4. Estar al corrent en el compliment de les obligacions tributàries i davant de la Seguretat Social, de conformitat amb el que estableixen els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. Aquest punt s'haurà d'acreditar amb anterioritat a dictar-se la proposta de resolució, així com en els processos de justificació de la subvenció concedida.  
5. Estar al corrent en el pagament d'obligacions per reintegrament de subvencions.  
  
Article 3. Requisits d'aplicació als immobles i actuacions  
1. Es finançaran amb aquests fons les actuacions o projectes que es realitzen sobre béns de naturalesa immoble, arqueològics, arquitectònics, historicoartístics, etnològics i paleontològics, del patrimoni cultural de la Comunitat Valenciana considerats béns d'interés cultural o de rellevància local, i en què els treballs siguen destinats a la seua protecció, conservació i recuperació dins del marc de les atribucions que correspon exercir a la conselleria competent en matèria de cultura, excloent-ne les adquisicions patrimonials.  
2. Només seran admissibles les actuacions en què els sol·licitants comprometen un nivell mínim de cofinançament conforme a l'article 5 d'aquestes bases i no incomplisquen el règim d'incompatibilitat de subvencions establit en l'article 15 d'aquesta ordre.  
  
Article 4. Sol·licituds i documentació  
Les sol·licituds es formularan en la forma i terminis que es determinen en la corresponent convocatòria, i el fet de presentar-les, junt amb la corresponent documentació, suposa l'acceptació de les bases que s'estableixen en aquesta ordre. El termini per a l'esmena de sol·licituds serà de 10 dies, d'acord amb el que estableixen la Llei 39/2015 i la Llei 40/2015, de 2 d'octubre, de règim jurídic de les administracions públiques i del procediment administratiu comú.  
  
Article 5. Quanties  
La quantia màxima a percebre per les entitats que, si és el cas, resulten beneficiades per l'atorgament de la subvenció no podrà superar en cap cas el pressupost total, IVA exclòs, de l'actuació, la quantitat màxima s'establirà en les corresponents convocatòries. S'haurà de tindre en compte que l'IVA no és subvencionable, segons el que disposa l'article 37 de la Llei 38/2013, de 17 de novembre, general de subvencions.  
  
  
Article 6. Criteris per a la determinació del finançament  
1. L'actuació tindrà per objecte una obra o fase completa.  
2. Si el pressupost total de l'actuació inclou partides no finançables (o no subvencionables), aquestes seran descomptades del total, prèviament al càlcul de la quantia finançable, sense que, en cap cas, la Conselleria d'Educació, Investigació, Cultura i Esport n'assumisca el cost.  
3. Es consideraran despeses subvencionables aquelles que de manera indubtable responguen a la naturalesa de l'actuació subvencionada, resulten estrictament necessàries i es realitzen dins del termini establit per a l'execució dels projectes en la convocatòria i en la resolució de con  
cessió. S'haurà de tindre en compte el que disposa l'article 5, en què no es considera subvencionable l'IVA.  
4. Es considerarà despesa realitzada la que haja sigut efectivament pagada amb anterioritat a la finalització del període de justificació.  
5. Amb caràcter general podran tindre consideració de partides i actuacions no finançables les següents:  
a) Les inversions i adquisicions de material, equips o béns de naturalesa inventariable que suposen un increment de patrimoni al beneficiari.  
b) Honoraris en la redacció d'estudis, projectes i/o direcció tècnica de les actuacions dels diferents tècnics intervinents.  
c) Dietes, desplaçaments o nòmines.  
  
Article 7. Obligacions dels beneficiaris  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques, a la Llei 4/1998, de 4 de juny, del patrimoni cultural valencià, i en particular, a la Llei 38/2003, de 17 de novembre, general de subvencions, i a la Llei 1/2015, de 6 de febrer, d'hisenda pública, del sector públic instrumental i de subvencions, en l'article 165. 2, i a més són obligacions de les entitats beneficiares les següents:  
  
a) Acceptar que el projecte quede sotmés al tràmit d'autorització patrimonial corresponent previst en la Llei 4/1998, d'11 de juny, del patrimoni cultural valencià.  
b) Complir l'objectiu, executar el projecte, realitzar l'actuació o adoptar el comportament que fonamenta la concessió de les subvencions, i complir les obligacions previstes en la Llei 4/1998, d'11 de juny, de la Generalitat, del patrimoni cultural valencià.  
c) Executar les actuacions d'acord amb el projecte tècnic aportat i comunicar a la Direcció General de Cultura i Patrimoni de la Conselleria d'Educació, Investigació, Cultura i Esport qualsevol incidència o variació que es puga produir al respecte.  
d) Comunicar a la Direcció General de Cultura i Patrimoni, amb l'antelació suficient, l'inici de l'actuació. En tot cas una vegada iniciada es remetrà la corresponent acta de replantejament i inici de l'actuació.  
  
e) Assumir el total finançament dels costos de l'actuació, així com els costos reals dels possibles excessos respecte del pressupost plantejat, justificant-los.  
f) Assumir totes les responsabilitats de qualsevol ordre que es deriven de la present actuació, com a titular i promotor seu.  
g) Comunicar a la Direcció General de Cultura i Patrimoni la data de finalització de l'actuació, amb prou antelació per a convocar un tècnic de la Direcció General de Cultura i Patrimoni i comprovar que s'ha realitzat correctament.  
h) Disposar de llibres comptables, registres diligenciats i la resta de documents degudament autenticats en els termes exigits per la legislació aplicable al beneficiari en cada cas amb la finalitat de garantir l'adequat exercici de les facultats de comprovació i control.  
  
i) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.  
j) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
k) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, i a les actuacions de comprovació que haja d'efectuar la conselleria competent en matèria de cultura en relació amb l'objecte i destinació de la subvenció concedida.  
l) Comunicar a la conselleria competent en matèria de cultura, a través de la direcció general competent en la matèria, l'obtenció d'altres subvencions, ajudes, ingressos o recursos procedents de qualssevol administracions o ens públics o privats concedits per a la mateixa finalitat que la prevista en la corresponent convocatòria. La comunicació s'haurà de fer tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
m) Donar a conéixer de manera inequívoca que es tracta d'una acció subvencionada per la Generalitat a través de la conselleria competent en matèria cultural. A aquest efecte, després de la notificació de la resolució de concessió, hauran d'incorporar, si és el cas, en tot el material imprés que es derive de les activitats objecte de respectiva convocatòria el logotip de la conselleria competent en matèria de cultura, que estarà a disposició de les entitats beneficiàries en la pàgina web d'aquesta conselleria, i s'haurà de fer constar en els cartells de l'obra la col·laboració de la Conselleria d'Educació, Investigació, Cultura i Esport de la Generalitat, per a la qual cosa hauran de remetre a la Direcció General de Cultura i Patrimoni una fotografia a color del cartell d'obra col·locat en lloc visible. Les característiques del cartell es determinaran en la convocatòria.  
n) Complir, si és el cas, les obligacions de publicitat previstes en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
o) Justificar la subvenció en els termes i terminis previstos en la respectiva convocatòria.  
p) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, general de subvencions.  
2. L'incompliment de qualsevol d'aquestes obligacions podrà donar lloc a la revocació, i si és el cas, al reintegrament de les subvencions percebudes i a l'exigència de l'interés de demora des del moment de pagament de la subvenció.  
  
Article 8. Tramitació del procediment  
1. L'òrgan competent per a l'ordenació i instrucció del procediment de concessió de la subvenció serà la direcció general competent en matèria de cultura que, en qualsevol moment del procediment, podrà acordar d'ofici totes les actuacions necessàries per a la determinació, coneixement i comprovació de les dades en virtut de les quals s'ha de pronunciar la resolució.  
2. La comprovació de l'existència de dades no ajustades a la realitat podrà comportar, en funció de la seua transcendència, la denegació de la subvenció sol·licitada, sense perjuí de les restants responsabilitats que es puguen derivar d'aquesta circumstància.  
3. La concessió de la subvenció es realitzarà en règim de concurrència competitiva, d'acord amb l'article 163 de la Llei 1/2015, d'hisenda pública, del sector públic instrumental i de subvencions, i amb l'article 22 de la Llei 38/2003, general de subvencions.  
  
Article 9. Composició de la comissió de valoració  
1. L'examen i valoració dels expedients presentats, així com la consegüent proposta de concessió i denegació de les subvencions, correspondrà a una comissió nomenada per la persona titular de la direcció general competent en matèria de cultura i que estarà formada per:  
  
a) Presidència: persona titular de la direcció general competent en matèria de cultura o persona en qui es delegue.  
b) Vicepresidència: persona titular d'una direcció de servei competent en matèria de cultura.  
c) Vocals: tres funcionaris, tècnics de l'Administració pública, especialitzats en les disciplines d'arquitectura i arqueologia, nomenats per la persona titular de la direcció general amb competència en matèria de cultura.  
d) Secretaria: un tècnic adscrit a la direcció general competent en matèria de cultura, amb veu i amb vot.  
2. En el que no preveu el punt anterior, la comissió ajustarà el seu funcionament al que estableix, sobre òrgans col·legiats de les distintes administracions públiques, la legislació de règim jurídic del sector públic vigent.  
  
Article 10. Resolució de la convocatòria  
1. L'òrgan instructor, a la vista dels expedients i de l'informe de la comissió, formularà la proposta de resolució definitiva, que elevarà a la persona titular de la conselleria competent en matèria de cultura, que serà la competent per a resoldre, sense perjuí de les disposicions vigents sobre la delegació de l'exercici de competències.  
Una vegada realitzada la proposta de la comissió avaluadora sobre l'adjudicació de quantitats i la denegació de la subvenció de les sol·licituds que no complisquen els requisits previstos en les bases reguladores i en la resolució de convocatòria, es resoldrà la convocatòria.  
En tot cas, la denegació de la subvenció ha de ser motivada i les raons es faran constar en la indicada resolució.  
2. El termini màxim per a tramitar, resoldre i notificar les sol·licituds sobre les subvencions que recull aquesta ordre serà de sis mesos a comptar de la data de publicació de la resolució de la convocatòria corresponent. Transcorregut aquest termini sense que s'haja notificat la resolució expressa, les sol·licituds es consideraran desestimades per silenci administratiu, de conformitat amb el que disposa la Llei del procediment administratiu comú de les administracions públiques.  
3. La resolució serà publicada en el Diari Oficial de la Generalitat Valenciana, de conformitat amb el que disposen la Llei del procediment administratiu comú de les administracions públiques i l'article 18 de la Llei general de subvencions.  
4. En cas de renúncia o de qualsevol altra circumstància que puga influir en la distribució de la quantia de les subvencions, la directora general de Cultura i Patrimoni podrà dictar una nova resolució incrementant la quantitat concedida a algun dels beneficiaris o incloent-ne d'altres inicialment exclosos segons l'ordre de prelació establit per la comissió.  
  
Article 11. Criteris d'atorgament de la subvenció, selecció i valoració  
  
1. Les subvencions seran concedides d'acord amb els principis de publicitat, transparència, objectivitat, igualtat i no-discriminació i per mitjà del procediment de concurrència competitiva.  
2. El procediment de concessió s'iniciarà d'ofici per mitjà de convocatòria pública, aprovada per l'òrgan competent i publicada en el Diari Oficial de la Generalitat Valenciana.  
3. La comissió de valoració podrà requerir als interessats totes les dades i acreditacions que considere necessàries per a la deguda qualificació de les activitats objecte de subvenció o de la seua condició de beneficiari.  
4. Les sol·licituds que complisquen els requisits establits en aquesta ordre i en la convocatòria seran valorats i puntuats segons els criteris que s'indiquen a continuació:  
a) Rellevància patrimonial de l'immoble sobre el qual es pretén intervindre. La puntuació màxima segons una de les següents circumstàncies, serà de 3 punts.  
 Els immobles que tinguen la consideració de béns d'interés cultural, que estiguen inclosos en el catàleg de béns i espais protegits en vigor i compten amb un pla especial de protecció en vigor: 3 punts.  
  
 Els immobles que tinguen la consideració de béns d'interés cultural, que estiguen inclosos en el catàleg de béns i espais protegits en vigor i el pla especial de protecció dels quals estiga en procés d'aprovació: 2,5 punts.  
 Els immobles que tinguen la consideració de béns d'interés cultural, que estiguen inclosos en el catàleg de béns i espais protegits en procés d'aprovació: 2 punts.  
 Els immobles amb expedient incoat per a la seua declaració com a béns d'interés cultural, d'acord amb la Llei 4/1998, d'11 de juny, del patrimoni cultural valencià: 1,5 punts.  
 Els immobles que tinguen la consideració de béns d'interés cultural, que no estiguen inclosos en el catàleg de béns i espais protegits: 1 punt.  
 Els immobles que tinguen la consideració de bé de rellevància local. En els BRL inscrits en la secció segona de l'Inventari General del Patrimoni Cultural Valencià, en els termes establits en els apartats primer i segon de l'article 17 del Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local, que estiguen inclosos en el catàleg de béns i espais protegits en vigor: 2 punts.  
  
 Els immobles que tinguen la consideració de bé de rellevància local, inscrits en la secció segona de l'Inventari General del Patrimoni Cultural Valencià, que estiguen inclosos en el catàleg de béns i espais protegits en procés d'aprovació: 1,5 punts.  
 Els immobles que tinguen la consideració de béns de rellevància local, que estiguen inclosos en el catàleg de béns i espais protegits, tant en vigor com en procés d'aprovació però pendents d'inscripció en el mencionat inventari general: 1 punt.  
 Els immobles que tinguen la consideració de béns de rellevància local, que no estiguen inclosos en el catàleg de béns i espais protegits: 0,5 punts.  
La rellevància patrimonial de la naturalesa del BIC o del BRL s'acreditarà per mitjà del certificat de l'ajuntament. L'acreditació del catàleg i/o pla especial es farà presentant-ne un exemplar.  
  
a) Nivell d'urgència, la puntuació màxima per aquest apartat serà de fins a 2 punts.  
Per a la valoració es considerarà l'estat actual de l'immoble, l'existència d'un risc o deteriorament irreversible de l'immoble o d'algun dels seus valors substancials. Aquesta situació s'haurà de justificar expressament en la proposta i en la documentació adjunta, acreditant-la per mitjà d'informe tècnic qualificat.  
b) Qualitat tècnica del projecte i interés científic de l'actuació. La puntuació màxima per aquest apartat serà de fins a 2 punts.  
Per a la valoració es consideraran aspectes de qualitat, detall i desenvolupament del projecte, així com la idoneïtat de l'actuació proposada, el seu valor patrimonial, l'adaptació de la intervenció al seu entorn físic, l'adequació del cost de l'actuació, la recuperació de tècniques i materials tradicionals i l'aportació d'innovacions tecnològiques.  
  
c) Actuacions que generen activitat econòmica, cultural i social. La puntuació màxima per aquest apartat serà de fins a 1,5 punts.  
Es valoraran prioritàriament les actuacions que siguen motor d'activitat econòmica no sols durant l'execució sinó que a més promoguen i generen la cultura i la cohesió social a la finalització, i que garantisquen, així mateix, la conservació, manteniment, visitabilitat i gaudi social de l'actuació prevista, més enllà del moment de la materialització de l'actuació. Aquesta viabilitat s'haurà de justificar i garantir expressament en la proposta.  
d) Suport a xicotets municipis. La puntuació màxima per aquest apartat serà d'1,5 punts.  
 Les actuacions que es desenvolupen en municipis amb menys de 500 habitants seran bonificades amb 1,5 punts addicionals.  
 Les que s'aborden en municipis entre 500 i 1500 habitants, es beneficiaran d'1 punt addicional.  
 Les que s'aborden en municipis entre 1501 i 3000 habitants, obtindran 0,50 punts addicionals.  
Aquesta circumstància s'acreditarà a través de l'aportació de l'últim padró municipal.  
5. La comissió emetrà un informe detallant els criteris i normes determinats en la present ordre i la corresponent convocatòria, especificarà la valoració i ponderació de les sol·licituds, i establirà una prelació per ordre de major a menor puntuació de les sol·licituds, amb l'import de la quantia de la subvenció en les sol·licituds que resulten estimades.  
  
  
Article 12. Justificació de la subvenció  
S'haurà de justificar que l'actuació ha sigut realitzada abans del 31 d'octubre de l'exercici pressupostari a què es refereix la convocatòria per al seu finançament, que es detallarà en la mateixa convocatòria.  
S'haurà d'aportar a la Direcció General de Cultura i Patrimoni el compte justificatiu que contindrà la documentació següent:  
1. Una memòria justificativa d'actuació que inclourà els documents següents:  
a) Declaració de les actuacions realitzades. Declaració firmada pel beneficiari en què conste que les actuacions han sigut executades d'acord amb el projecte objecte de la subvenció.  
b) Memòria tècnica de les actuacions realitzades. Memòria en què es descriuran els treballs realitzats, els tractaments aplicats i els materials utilitzats, així com les recomanacions o pautes per a la seua conservació. S'il·lustrarà amb la documentació fotogràfica en format digital (jpg) que acredite amb detall el procés, l'estat anterior i posterior de l'actuació (almenys 20 fotografies amb qualitat mínima de 2 megapíxels). En cas d'actuacions realitzades en un bé d'interés cultural i en béns de rellevància local la presentació d'aquesta memòria servirà, així mateix, per a complir l'exigència que contenen els articles 35.4 i 60.6 de la Llei 4/1998, d'11 de juny, del patrimoni cultural valencià.  
  
c) La certificació final de la realització efectiva de les distintes activitats i actuacions objecte de la subvenció, firmades pel tècnic director de l'obra, un representant de l'empresa adjudicatària de l'obra i el beneficiari, i no s'admetran les destinades exclusivament a abonaments o bestretes a compte per materials, instal·lacions, equips o maquinària.  
  
2. Una memòria econòmica justificativa dels treballs realitzats, acompanyada de la documentació original corresponent o degudament compulsada, probatòria de la despesa que contindrà:  
a) Una relació ordenada i classificada de les despeses realitzades, amb identificació del creditor i del document, el seu import, data d'emissió i data de pagament i detallada d'acord amb el pressupost desglossat de les partides que formen el projecte i els corresponents costos justificats de l'actuació subvencionada, desglossant cada una de les despeses produïdes.  
b) Les certificacions d'obra abonades.  
c) Les factures o documents de valor probatori equivalent en el tràfic mercantil, incorporats en la relació classificada de les despeses, així com la documentació acreditativa del pagament, d'acord amb l'article 30 de la Llei 38/2003, de 17 de novembre, general de subvencions.  
  
d) Una relació detallada d'altres ingressos, ajudes o subvencions que hagen finançat l'activitat amb indicació de l'import i la procedència.  
3. Compliment de les obligacions tributàries i davant de la Seguretat Social, segons el que recull l'article 2.4 d'aquesta ordre.  
  
Article 13. Règim de pagament de la subvenció  
1. Per al règim de lliuraments de transferències corrents per al pagament de les subvencions previstes en aquesta ordre, llevat que la legislació de la Generalitat en permeta un altre, s'aplicarà el règim general previst en l'article 171 de la Llei 1/2015, d'hisenda pública, del sector públic instrumental i de subvencions.  
Es podran realitzar pagaments anticipats en els termes que preveu l'article 171.2 de la Llei 1/2015. Aquesta bestreta podrà arribar fins a un 30 % de l'import anual de la subvenció concedida, segons el règim establit en l'article 171.3 de la Llei 1/2015 per a les transferències corrents.  
  
2. No obstant això, amb caràcter previ al pagament de la subvenció el beneficiari haurà de trobar-se al corrent en el compliment d'obligacions tributàries i davant de la Seguretat Social i aportar una declaració responsable de no ser deutor per resolució de procediment de reintegrament de subvencions.  
3. En cap cas es podran realitzar pagaments anticipats a les persones beneficiàries quan s'haja sol·licitat la declaració de concurs voluntari, hagen sigut declarades insolvents en qualsevol procediment, es troben declarades en concurs, llevat que hi haja adquirit l'eficàcia un conveni, estiguen subjectes a intervenció judicial o hagen sigut inhabilitades d'acord amb la llei concursal, sense que haja conclòs el període d'inhabilitació fixat en la sentència de qualificació del concurs.  
  
4. L'entitat beneficiària s'ajustarà al règim de garanties per pagaments anticipats, en virtut del que disposa l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
5. L'import de les subvencions en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'actuació subvencionada.  
6. L'incompliment dels terminis i requisits establits en la present ordre podrà donar lloc a la pèrdua de la subvenció amb audiència prèvia de l'interessat.  
7. La no execució de l'actuació completa segons el projecte aportat podrà donar lloc a la pèrdua de la subvenció, o la minoració si és el cas de la part proporcional a l'obra executada, segons informe del tècnic representant de l'Administració amb audiència prèvia en ambdós casos de l'interessat.  
  
Article 14. Compatibilitat amb altres subvencions i ingressos  
Les subvencions regulades per les presents bases seran compatibles amb la percepció d'altres subvencions procedents de qualssevol administracions o ens públics o privats, nacionals o internacionals, sempre que el conjunt de totes elles no supere el cost de l'activitat subvencionada o implique una disminució de l'import del finançament propi exigit, si és el cas, per a cobrir l'activitat subvencionada, o supere la intensitat de la subvenció establida per a les circumstàncies concretes de cada cas en un reglament d'exempció per categories o en una decisió adoptada per la Comissió Europea.  
Igualment són compatibles amb altres ingressos o recursos per a la mateixa finalitat, amb la limitació de no superar el cost de l'activitat.  
Als efectes de control dels límits anteriorment exposats, s'exigirà als participants en el projecte una declaració responsable de subvencions en què s'indiquen totes les que tinguen concedides o sol·licitades per al mateix projecte. Així mateix, s'inclouran en la declaració totes les subvencions que hagen sigut concedides d'acord amb un règim expressament designat com de minimis, i que l'entitat tinga concedides o sol·licitades durant l'exercici fiscal en curs i els dos exercicis fiscals anteriors.  
  
Article 15. Modificació i reintegrament  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions o ajudes no declarades en el moment de la sol·licitud podrà ser causa de modificació de la resolució de concessió.  
2. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament, els casos previstos en l'article 37 de la Llei general de subvencions, de conformitat amb els articles 91, 92 i 93 del seu Reglament.  
3. S'aplicarà el criteri de proporcionalitat amb reintegrament parcial de la subvenció concedida en els supòsits concrets en què siga aplicable el criteri de proporcionalitat.  
4. El que disposen els apartats 1 i 2 serà aplicable sense perjuí de la possible qualificació dels fets com a infracció administrativa i incoació del procediment sancionador, d'acord amb els articles 52 i següents de la Llei 38/2003, de 17 de novembre, general de subvencions, i el títol IV del Reial decret 887/2006, de 21 de juliol, pel qual s'aprova el seu Reglament.  
  
Article 16. Inspecció tècnica i control  
La Direcció General de Cultura i Patrimoni i els serveis territorials adscrits a aquesta podran inspeccionar i supervisar en qualsevol moment les actuacions que s'acullen a aquesta convocatòria.  
  
Article 17. Publicacions i difusió  
1. Els beneficiaris i participants en el projecte i desenvolupament de les actuacions es comprometen a citar, en qualsevol publicació o mitjà de difusió, que han gaudit d'una subvenció concedida per la Conselleria d'Educació, Investigació, Cultura i Esport.  
2. En tots els materials que s'utilitzen per a la difusió de les actuacions subvencionades haurà de figurar de forma visible el logotip de la Generalitat Valenciana - Conselleria d'Educació, Investigació, Cultura i Esport, de manera que permeta identificar l'origen de la subvenció. Els interessats podran sol·licitar a l'òrgan instructor un original d'aquest logotip.  
3. De conformitat amb l'article 3.2 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes o subvencions, de l'administració autonòmica, per import superior a 10.000 euros haurà de fer-ne l'adequada publicitat, indicant almenys l'entitat pública concedent, l'import rebut i el programa, activitat, inversió o actuació subvencionat.  
  
  
Article 18. Pla de control  
Es durà a terme un pla de control de la realització de l'activitat subvencionada, per mitjà de la comprovació i control de la documentació de caràcter econòmic, justificativa de l'import concedit, i de la memòria tècnica relativa a l'actuació subvencionada, que a aquest efecte s'ha establit en les presents bases, com a aportació preceptiva per la persona beneficiària, per al pagament de l'ajuda, de conformitat amb el que estableix l'article 169 de la Llei 1/2015, d'hisenda pública, del sector públic instrumental i de subvencions, d'acord amb el que estableix l'esmentat article.  
  
Article 19. Comunicació a la Comissió Europea  
En cap cas, aquestes subvencions podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres subvencions de minimis concedides al mateix beneficiari, conforme estableix el Reglament (CE) núm. 1407/2013, de la Comissió.  
  
Sense perjuí d'això, serà possible l'acumulació d'un altre tipus d'ajudes o subvencions per a la mateixa acció subvencionada, excepte si tal acumulació conduïra a una intensitat de la subvenció superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
  
No podrà aplicar-se el règim de minimis a les empreses que operen en els sectors determinats en el punt 1 de l'article 1 del reglament esmentat.  
  
DISPOSICIÓ ADDICIONAL  
  
Única. No incidència pressupostària  
Aquesta ordre no té incidència pressupostària, en cada exercici pressupostari es tramitarà la convocatòria anual d'aquestes subvencions d'acord amb l'import que reculla la llei de Pressupostos de la Generalitat per a l'exercici corresponent.  
  
DISPOSICIONS FINALS  
  
Primera. Normativa aplicable  
La present ordre es dicta en desplegament del que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en els preceptes declarats bàsics de la Llei 38/2003, de 26 de novembre, general de subvencions i del Reglament que la desplega, aprovat per Reial decret 887/2006, de 21 de juliol.  
  
Segona. Habilitació competencial  
S'autoritza la persona titular de l'òrgan directiu competent en matèria de cultura a dictar les instruccions, a interpretar i a adoptar les mesures que considere convenients per a l'aplicació d'aquesta ordre, així com la resolució de la concessió i denegació de les subvencions, per delegació del titular de la conselleria amb competències en matèria de cultura.  
  
Tercera. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 23 de febrer de 2017  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI